**Danske priser og modelprogram: Jeep® Avenger - Car Of The Year 2023**

For et par uger siden vandt Jeep Avenger Car Of The Year 2023. Nu er den danske importør så klar med priser og udstyrsniveauer. Den kompakte amerikaner kommer til Danmark i tre udstyrsvarianter og stempler ind på det danske marked med en frapris på 279.990 kroner.

Med sine 4,08 meter i længden er Avenger en kompakt bil med små udhæng for og bag, høj frihøjde (200 mm), store skærme og store hjul, hvilket fremhæver designet, og får den til at skille sig ud i segmentet. Jeep Avenger er udviklet og designet i Europa til det europæiske marked og vil også blive produceret i Europa. Avenger tager udgangspunkt i den æstetik og hårdførhed, der kendetegner Jeep, kogt ned i en kompakt charmerende fuld-elektrisk B-SUV – det har aldrig været sjovere at køre mini-SUV.

I Danmark kommer Jeep Avenger kun som elbil. Den har 156 hestekræfter, et batteri på 54 kWt og en rækkevidde på cirka 400 kilometer. Den kan hurtiglade med op til 100 kW, og det tager 24 minutter at oplade fra 20 til 80%. På en 11 kW hjemmelader tager det cirka 5,5 timer at lade bilen op.

**Explore 279.990 kroner**

Indstigningsmodellen Explore er vel-udstyret til en pris på 279.990 kroner og er en god mulighed for at køre Jeep til en fornuftig pris. Explore udstyret er standard på alle niveauer og består af følgende udstyr: Trådløs Apple CarPlay/Android Auto, Nøglefri start, fartpilot, Selec-Terrain køreprogram (Normal, Eco, Sport; Mud, Sand, Snow) , el-justerbare sidespejle, 7” digital instrumentering, 10” infotainment, automatisk klimaanlæg, regnsensor, elektrisk parkeringsbremse, Hill descent control, 3-faset onboard charger, mode 3 ladekabel, varmepumpe og USB-A og C indgang foran, p-sensor bag, 6 højttalere, indfarvede dørhåndtag, LED forlygter og 16” alufælge.

**Adventure 309.990 kroner**

Det mellemste udstyrsniveau hedder Adventure og har et prisskilt på 309.990. Her får man oven i Explore udstyret bl.a. 17” alufælge, læderrat, adaptiv fartpilot, High-gloss sidespejle, 10,25” konfigurerbar digital instrumentering, nøglefri adgang og start, el-bagklap, bakkamera, trådløs opladning, navigation, USB-C ved bagsæder, opvarmet forrude, sædevarme og el-justerbare sidespejle med varme.

**Summit 339.990 kroner**

Topmodellen Summit koster 339.990 kroner og er spækket med udstyr. Ud over udstyret fra de andre udstyrsniveauer, har Summit blandt andet 18” alufælge, velkomstlys, rammeløst auto-dimming bakspejl, lædersæder, automatisk fjernlys, vognbane- og køassistent, tonede ruder, blindvinkel assistent, el-justerbare og foldbare sidespejle med varme. LED baglygter, LED projector forlygter og tågelys, og ambient interiør belysning.

Jeep Avenger kommer til foråret, men kan bestilles allerede nu hos den lokale Jeep forhandler.